**ஊடக அறிக்கை**

**நோர்வே வெளிநாட்டு அலுவல்கள் அமைச்சர் மாண்புமிகு போர்ஜ் பிரண்டே அவர்களின் விஜயம்**

வெளிநாட்டு அலுவல்கள் அமைச்சர் மங்கள சமரவீர அவர்களின் அழைப்பின் பேரில் நோர்வே வெளிநாட்டு அலுவல்கள் அமைச்சர் மாண்புமிகு போர்ஜ் பிரண்டே அவர்கள் 2016 ஜனவரி 07ஆந் திகதியன்று இலங்கைக்கு ஒருநாள் உத்தியோகபூர்வ விஜயம் ஒன்றை மேற்கொள்ளுவார்.

ஜனவரி 07ஆந் திகதியன்று காலையில் வெளிநாட்டு அலுவல்கள் அமைச்சில் அமைச்சராகிய பிரண்டே அமைச்சர் சமரவீர அவர்களுடன் இருதரப்புக் கலந்துரையாடல்களை மேற்கொள்ளுவார். இதைத் தொடர்ந்து இரண்டு அமைச்சர்களும் மு.ப. 11.40 மணிக்கு ஊடகங்களுக்கு உரையாற்றுவர். ஜனவரி 07 ஆந் திகதி மதியம் அமைச்சர் பிரண்டே அவர்கள் சனாதிபதி மைத்திரிபால சிறிசேன, பிரதமர் ரணில் விக்கிரமசிங்க, எதிர்க்கட்சித் தலைவர் ஆர். சம்பந்தன், முன்னாள் சனாதிபதி சந்திரிக்கா குமாரதுங்க ஆகியோர்களை சந்தித்து கலந்துரையாடல்களை நடாத்துவார்.

பிற்பகல் 5.30 மணிக்கு அமைச்சர் பிரண்டே இலங்கை வர்த்தக சம்மேளனத்தினால் ஒழுங்கு செய்யப்பட்டுள்ள வர்த்தக அரங்கொன்றில் பங்குபற்றுவார்.

இந்த விஜயமானது இருதரப்புத் தொடர்புகளைப் பலப்படுத்துவதற்கும் முன்னேற்றுவதற்குமான வழிவகைகளை ஆராயுமென எதிர்பார்க்கப்படுவதுடன் பொருளாதார மற்றும் அபிவிருத்தி ஒத்துழைப்பு மீது கவனம் செலுத்துமெனவும் எதிர்பார்க்கப்படுகிறது.

நோர்வே வெளிநாட்டு அலுவல்கள் அமைச்சர் ஒருவரினால் செய்யப்பட்ட இறுதி விஜயம் 2005ஆம் ஆண்டில் இடம்பெற்றது.

**வெளிநாட்டு அலுவல்கள் அமைச்சு**

**கொழும்பு**

2016 ஜனவரி 06 ஆந் திகதி